
Hej Thomas
Michael har sagt, at du gerne vil have repeteret nogle af de tal, vi vendte forrige søndag.
Jeg har desuden vedlagt nogle af de specielt offentlige dokumenter, der er relevante for lokalområdet.
Jeg tillader mig at sætte nogle få kommentarer på de forskellige vedlagte bilag.
Helhedsplan ”Bedre By Viby” er temmelig omfattende, og er større end jeg kan sende som vedhæftet fil, hvorfor jeg for denne anfører et link. (bilag 4)

Omkring 2017 fik jeg en henvendelse fra Aarhus Kommunes Planlægningsafdeling med en opfordring til sammen med andre ejendomsejere/ virksomheder, boligforeninger og interesseorganisationer i Viby området at indgå i en gruppe, så vi sammen kunne deltage i en workshop række omkring den fremtidige udvikling i Viby parallelt med, at Planlægningsafdelingen samen med Stadsarkitekten skulle udarbejde en Helhedsplan for området til Byrådets godkendelse.
Ejergruppen og boligforeningen Alboa engagerede sig alle sammen med forskellige arkitektfirmaer for at kunne komme med relevante indlæg underbygget af tegnings materiale og modeller til Kommunen. Vi etablerede et samarbejde med arkitektfirmaet Arkitema.
Vi havde de næste par år en omfattende møderække og et godt samarbejde med Kommunen om de planer, som vi kunne se for os, og som man fra Kommunens side faktisk langt hen ad vejen ønskede at fremme for at vitalisere Viby området.
Jeg vil ikke her beskrive de enkelte temaer, da disse faktisk fremgår udmærket af Helhedsplanen.
I denne periode havde vi særskilt nogle møder med byens stadsarkitekt, det var faktiskr ham, der foreslog, at vi kunne melde ind med et højhus umiddelbart vest for bygningen Skanderborgvej 190, da han så, at et sådant højhus sammen med en højdemæssig forøgelse af højhuset i Vibycentret (det tidligere hotel Merkur, nu Aros Bygningen) på bedste måde ville markere Viby som et byområde.
Planafdelingen og stadsarkitekten så bl.a., at placeringen af et højhus bag den 5 plan høje eksisterende bygning ville gøre, at højhuset ikke vil virke som en barriere for dem, der brugte Skanderborg, men ville fremstå flot sammen med det forhøjede hotel Merkur, når man kom lidt på afstand, hvad enten det var, når man kom ad Skanderborgvej, Viby Ringvej, Holme Ringvej eller ad motorvejen mod Viby (Denne effekt med højhuse, der står i anden række, havde de kommunale arkitekter set bl. a. i Vancouver, og her havde det en rigtig god effekt.
Vi lavede et udspil på at bygge er højhus ved vores ejendom og fik også dette højhus med på den fælles model af området, som blev udarbejdet på vores workshops (ejendommen og modellen er bevidst lavet lidt højere, end vi kunne forvente at få lov til, da vi jo havde set, at man  ved stort set alle højhusbygerier i kommunen så, at inden endelig godkendelse forlangte politikkerne, at de skulle være lidt lavere)
Der vedlægges et enkelt modelfotografi af den model, der blev udarbejdet sammen med Aarhus Kommunes Planafdelingen, der viser vores ejendom med et højhus, og samtidig markerer at arealet omkring bygningen er uden biler, da man forestiller sig en toetages P-kælder (bilag 7)
Der vedlægges også et prospekt udarbejdet af Arkitema på, hvordan et højhus kunne disponeres (bilag 1)
Der vedlægges endvidere et par billeder af, hvordan udsigten vil være fra henholdsvis 40 og 80 m´s  højde. (bilag 8 & 9)
I det videre arbejde omkring Bedre By Viby foreslog Kommunens Planafdeling, at man af overskuelighedsmæssige årsager skulle dele de enkelte områder op for, at der kunne laves lokalplaner, der ikke sinkede hinanden.
Den første lokalplan der blev udarbejdet, blev udarbejdet af investeringsfirmaet Innovator, der nu stort set er færdig med deres byggeri på Viby Ringvej (Dette byggeri er beskrevet i Lokalplan 1066,) (bilag 13) 
I Helhedsplanen er der beskrevet en del forskellige faktorer, som det præciseres, at der skal være taget stilling til, inden der udarbejdes lokalplan.
 Man har specielt gjort sig overvejelser om:
 Fortætning, som er ønsket, men på en god måde ved at gå i højden og give mere rum for brugerne af området, hvad enten det er beboere eller andre brugere, 
Begrønning, man arbejder med begrønning,
 Glaciale spor, man arbejder med at fremhæve de gamle glaciale spor, der jo viser, hvordan geologien/ morfologien har været formet hen mod Døde Å. 
Blå spor. Når man ser på højdeforskellen i terrænet, falder blikket naturligvis også på hvordan man klarer det afledningsmæssige, da Viby Torv ligger lavt i forhold til de omkringliggende bebyggelser og veje. Det har været vigtigt i forbindelse med udarbejdelsen af Helhedsplanen at synliggøre vandet, 
Afvanding. Man har også lagt vægt på, at fremtidige ”monsterregnskyl” skal kunne afledes uden at ødelægge infrastrukturen (specielt mobiliteten og ejendomme) 
Tilgængelighed.. Viby Torv er i forvejen en af kommunens mest benyttede busstoppesteder, men da trafikken på Skanderborgvej / Viby Ringvej er meget vital, vil der her endvidere skulle udbygges med letbane eller de lige så hurtige BRT-busser. De politiske forhandlinger der er sket siden helhedsplanens godkendelse gør, at det PT ser ud, som om der kommer BRT busser, der kører direkte til Skejby primært i egen trace. De første tiltag på Skanderborgvej og på Ringvejssystemet er udført i 2025.
[bookmark: _Hlk215591199]I forbindelse med Byrådets godkendelse af Helhedsplanen blev ”Miljørapporten Bedre By Viby” også byrådsbehandlet og godkendt (vedlagt).
I forbindelse med Byrådets godkendelse af Helhedsplanen blev ”Tillæg nr. 84 til Kommuneplanen fra 2017 også byrådsbehandlet og godkendt (vedlagt).
Vi har ikke haft oversvømmelser i de 53 år, vi har haft bygningen, men, da fremtiden jo nok vil give flere regnbyger med monsteregn, har dette tema været tungt.
 Da man fra planlæggernes side  nok så en mulighed for bare at åbne op mellem bebyggelserne for at lade det vand, der sikkert på et tidspunkt vil komme på Viby Torv løbe ind på vores ejendom, valgte jeg at tage et møde sammen med den tidligere magistratsdirektør Carl Nielsen og direktøren for Aarhus Vand Lars Schröder for at forelægge problemet, og har siden fået Aarhus Vand til at se på forskellige løsningsforslag, som de har udarbejdet sammen med ingeniørfirmaet Niras, der tager højde for hele oplandet omkring Viby Torv. Under alle omstændigheder er det et samfundsmæssigt problem, der skal løses (finansieres) af Kommunen, og ikke af de enkelte matrikelejere, da de vandmængder, der tænkes at kunne komme, kommer fra oplandet.
Til orientering går der allerede en meget stor underjordisk  vandkanal langs vores ejendom, der er dimensioneret til at transporter ca. 15 m3 / s fra Viby Torv mod Døde Å.

Jeg vedlægger vores henvendelse til Aarhus Vand, og uddyber naturligvis gerne de forslag, der er fremme om ønsket (nogle af forslagen er allerede implementeret fra Aarhus Vands side) (bilag 11)
Efter godkendelsen af Helhedsplanen arbejdede vi videre med Arkitema og Aarhus Kommunes Planafdeling som forberedelse til den Lokalplan, vi gerne ville have udarbejdet, 
Vi fremsendte et skitseforslag omkring de forhold, vi gerne så som en forudsætning for det videre arbejde (bilag 10), men valgte herefter at lægge vores ønsker lidt til side, da vi syntes, at renteudviklingen var lidt ugunstig inden et så stort projekt skulle sættes i søen, dette suppleret med personlige grunde (jeg mistede primo 2022 50% og har siden mistet yderlige 25% af mit syn og fik konstateret en alvorlig hjertefejl. Mit syn virker nu stabilt på det lave niveau og min hjertesygdom er, om end den ikke er forbedret så dog medicinsk stabiliseret), så vi igen vil forholde os lidt mere til fremtiden.

Vores vurdering er, som alle jo kan se, at byggeaktiviteten er rimelig høj, byggerenten er lav og i denne forbindelse må vi oveni konstatere, at da Aarhus jo udvikler sig hurtigt både erhvervsmæssigt og befolkningsmæssigt samtidig med at faktisk samtlige netop indvalgte byrådspolitikkere går ind for fortætning og endda højhuse med den klausul, at de skal være korrekt placeret, og de skal være æstetisk tilpasset de brugere, og det område de skal placeres i.
Kommunen har stadig en holdning til, at i specielt Viby, vil man genre have fortætninger, og man vil genre have den markør, som også er omtalt i Helhedsplanen fra 2020
Jeg har tilladt mig at medsende siderne 70 og 71 fra helhedsplanen, da man her helt eksplicit taler om det område, hvor vores ejendom ligger på (område 5 ) og her faktisk tale om, at man fra et højhus her vil kunne opnå havudsigt. For at illustrere dette, har jeg vedlagt nogle fotos taget i 40 m´s højde og nogle fotos taget i 80 m´s højde over den nuværende P-plads. (bilag 9 & 9)
Jeg vedlægger endvidere nogle luftfotos der viser ejendommen set helt ovenfra for at give et indtryk af hvordan den ligger i bybilledet. (bilag 14)

Til yderligere orientering vedlægges en udarbejdet fotobog der primært viser bygningens interiør (bilag 2)
Da der har været en dl forslag fremme vises et af disse (bilag 12)

Endelig er der lavet en bilagsoversig (bilag 16)


Med venlig hilsen

Poul Spliid Pedersen

